Maria Montazami

Maria Brigitte Anita Montazami (født Westphal 13. november 1965 i Västerås i Sverige) er en svensk tv-personlighet og blogger. I  2009 ble hun en av deltakerne i TV3-serien Svenske Hollywoodfruer, og hun har deltatt i en rekke sesonger siden. Montazami har også medvirket i en rekke tv-programmer i Sverige og Skandinavia, samt i reklamefilmer, show, prisutdelinger og programgjest.

Bakgrunn 
I 1987 dro hun på ferie til Los Angeles i USA for å treffe søsteren sin. Hun ble værende i Los Angeles, først som au pair og senere som servitør på en restaurant. Der ble hun kjent med eieren Kamran Montazami, opprinnelig fra Iran, som hun senere giftet seg med. Et par år senere ble Kamran Montazami megler, og paret flyttet til Laguna Niguel i Orange County. Paret har fire barn. 

Montazami har sin egen veskekolleksjon, vinkolleksjon, service og ulike pyntegjenstander.

Utmerkelser 

 På svenske Gaygalan i Stockholm i 2010, deltok Montazami som prisutdeler i kategorien Årets bok, og hun mottok prisen i kategorien Årets vi-älskar-dig, stemt frem av magasinet QXs lesere.
 2018 ble Maria Montazami kåret til Sveriges beste realitystjerne av svenske seerne i tv-programmet Sveriges Bästa.

TV 

 2009 – Svenske Hollywoodfruer
 2010 – 24 timmar
 2013 – Så blev vi Svenska Hollywoodfruar
 2013 – Maria & Mindy – Best friends forever
 2013 – Er du smartere enn en femteklassing 
 2013 – Let's Dance
 2013 – Maria möter
 2013 – Montazamis med vänner
 2016 – Kändisbarnvakten
 2018 – Sveriges Bästa
 2018 – Klassfesten

Bøker 

 2011 – Välkommen hem till Maria Montazami. Ica Bokförlag.  (kokebok)
 2013 – Fira med Maria Montazami. Ica Bokförlag.  (kokebok)

Referanser

Eksterne lenker 
 
 
  Maria Montazamis hemsida
  Maria Montazamis blogg hos Amelia

Svenske TV-personligheter
Realitydeltakere
Personer fra Västerås